Kehamilan abdomen

Kehamilan abdomen atau kehamilan perut, merupakan keadaan kandungan luar rahim (atau kehamilan ektopia) yang jarang berlaku. Ia terjadi apabila situasi embrio atau janin manusia membesar dan berkembang di bahagian luar rahim wanita, di dalam perut, iaitu di dalam abdomen (atau perut). Embrio itu tidak membesar di bahagian tiub Fallopio, ovari dan ligamen lebar rahim.

Oleh sebab kehamilan di bahagian tiub Fallopio, ovari dan ligamen lebar rahim sukar untuk didiagnosis dan dirawat sama seperti kehamilan abdomen, pengecualian mereka daripada definisi kehamilan abdomen yang paling biasa telah diperdebatkan. Yang lain pula-dalam minoriti-berpandangan bahawa kehamilan abdomen harus ditakrifkan oleh keadaan plasenta yang ditanam ke dalam bahagian peritoneum.

 Tanda dan gejala 
Gejala bagi kehamilan abdomen mungkin termasuk sakit perut atau pendarahan di bahagian faraj wanita semasa kehamilan. Disebabkan oleh ketiadaan spesifik kerana tiada ultrabunyi tersedia di kawasan tersebut, diagnosis selalunya hanya ditemukan semasa pembedahan untuk menyiasat gejala abnormal. Mangsa kebiasaannya didiagnosis kemudian di negara sedang berkembang berbanding dengan negara maju yang lain. Dalam kira-kira separuh dariada kes perubatan dari pusat negara yang berkembang, diagnosis pada mulanya tertunda.

Kehamilan abdomen ialah keadaan perubatan berbahaya kerana boleh berlakunya pendarahan ke dalam perut– yang akan mengakibatkan tekanan darah menjadi rendah (iaitu renjatan hipovolemik) dan boleh membawa maut. Penyebab kematian yang lain bagi wanita dengan keadaan kehamilan abdomen juga termasuk anemia, embolisme peparu, koagulopati, dan jangkitan.

 Diagnosis 
Diagnosis kehamilan abdomen boleh dicurigai apabila anatomi embrio boleh dirasakan dengan mudah, letakan yang tidak normal, serviks disesarkan, atau terdapat induksi persalinan yang gagal. Sinar-X juga boleh digunakan untuk membantu diagnosis kehamilan abdomen. Sonografi boleh menunjukkan bahawa kehamilan embrio berada di luar rahim yang kosong, cecair amniotik (atau air ketuban) yang berkurangan antara plasenta dengan embrio, tiada dinding rahim yang mengelilingi embrio, bahagian embrio berada dekat dengan dinding perut, embrio yang mempunyai letakan yang tidak normal, plasenta kelihatan tidak normal dan terdapat cecair bebas dalam abdomen. Pengimejan resonans magnet (MRI) juga boleh digunakan dengan baiknya untuk mendiagnosis kehamilan abdomen dan untuk perancangan pembedahan.  Tahap alfa-fetoprotein yang tinggi adalah satu lagi petunjuk kepada kehadiran kehamilan abdomen.

 Rawatan 
Sebaik-baiknya pengurusan kehamilan abdomen perlu dilakukan oleh pasukan kakitangan perubatan dari pelbagai kepakaran. Rawatan yang berpotensi bagi kehamilan abdomen terdiri daripada pembedahan iaitu embrio akan dibuang melalui laparaskopi atau laparatomi; penggunaan metotresat, embolisasi dan kombinasi ini. Sapuri dan Klufio (1997) mengatakan bahawa rawatan konservatif juga boleh dilakukan terhadap mangsa kehamilan abdomen jika kriteria-kriteria berikut dipenuhi: tiada kecacatan pada kongenital utama, embrio itu masih hidup dan bernyawa, terdapat kemasukan ke hospital secara berterusan di unit bersalin lengkap prasarananya dengan kakitangan perubatan yang mempunyai kemudahan pemindahan darah dengan segera, terdapat pemantauan yang teliti terhadap tahap kesejahteraan ibu dan embrio, dan implantasi plasenta yang berada di bahagian bawah abdomen iaitu kedudukannya berada jauh dari hati dan limpa.

 Rujukan 

Kategori:Perubatan kecemasan
Kategori:Kandungan luar rahim
Kategori:Masalah kesihatan dalam kehamilan